รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีมอบกรรมสิทธิ์และไถ่ชีวิตโค-กระบือ เพื่อเฉลิมพระเกียรติและถวายพระราชกุศลสมเด็จพระนางเจ้าสิริกิติ์ พระบรมราชินีนาถฯ
วันพฤหัสบดีที่ 15 กันยายน 2565
กระทรวงเกษตรฯ จัดพิธีมอบกรรมสิทธิ์และไถ่ชีวิตโค-กระบือ เพื่อเฉลิมพระเกียรติและถวายพระราชกุศลสมเด็จพระนางเจ้าสิริกิติ์ พระบรมราชินีนาถฯ
โดยโค-กระบือจะให้เกษตรกรยืมเพื่อการผลิตภายใต้ระเบียบและหลักเกณฑ์ของโครงการธนาคารโค-กระบือเพื่อเกษตรกร ตามพระราชดําริ หลังครบสัญญา เกษตรกรจะได้รับกรรมสิทธิ์โคเป็นของตนเองต่อไป
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีมอบกรรมสิทธิ์และไถ่ชีวิตโค-กระบือเฉลิมพระเกียรติและถวายพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายกัมพล สุภาแพ่ง คณะที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายประยูร อินสกุล รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ โรงเรียนนิคมสร้างตนเองเขื่อนเพชร (พิบูลสงเคราะห์ 1) ตําบลเขาใหญ่ อําเภอชะอํา จังหวัดเพชรบุรี
โครงการธนาคารโค-กระบือเพื่อเกษตรกร ตามพระราชดําริ เป็นหนึ่งในโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งจากการดําเนินงานที่ผ่านมา สํานักงานปศุสัตว์จังหวัดเพชรบุรีได้ให้ความช่วยเหลือเกษตรกรไปแล้วจํานวน 1,251 ราย ลูกเกิดโคเพศเมียที่ขยายผลให้เกษตรกรรายอื่น จํานวน 93 ตัว ลูกเกิดโค-กระบือเพศผู้ ที่จําหน่ายแล้วนําเงินส่งโครงการธนาคารโค-กระบือ จํานวน 877 ตัว คิดเป็นมูลค่า 6,370,122 บาท มอบกรรมสิทธิ์โค-กระบือให้แก่เกษตรกรไปแล้วจํานวน 968 ราย คิดเป็นมูลค่า7,744,000 บาท และยังมีกษตรกรอยู่ในความดูแลของโครงการรวม 283 ราย จํานวนโค-กระบือ 375 ตัว ซึ่งโครงการธนาคารโค-กระบือเพื่อเกษตรกรตามพระราชดําริ ถือได้ว่าเป็นโครงการที่สามารถแก้ไขปัญหาความยากจนของเกษตรกร โดยการน้อมนําหลักปรัชญาของเศรษฐกิจพอเพียงมาปรับใช้ในการดําเนินงาน ประกอบกับมีการทํางานบูรณาการร่วมกันในพื้นที่อย่างเป็นระบบ สนับสนุนให้มีการรวมกลุ่มเกษตรกรและให้ชุมชนมีส่วนร่วมในการบริหารโครงการเพื่อให้เกิดความเข้มแข็ง ตลอดจนมีการต่อยอดการใช้ประโยชน์ เช่น การใช้มูลสัตว์เป็นปุยในไร่นา การทําแก๊สชีวภาพ และการอนุรักษ์วัฒนธรรมประเพณีในท้องถิ่น เป็นต้น
ทั้งนี้ สํานักงานปศุสัตว์จังหวัดเพชรบุรี ได้จัดทําโครงการมอบกรรมสิทธิ์และไถ่ชีวิตโค-กระบือเฉลิมพระเกียรติและถวายพระราชกุศล สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีกิจกรรมดําเนินการ 2 กิจกรรม ประกอบด้วย 1) การมอบกรรมสิทธิ์โค-กระบือแก่เกษตรกรที่ปฏิบัติตามเงื่อนไขของโครงการธนาคารโค-กระบือเพื่อเกษตรกร ตามพระราชดําริจํานวน 30 ราย และ 2) การไถ่ชีวิตโคเพศเมีย จํานวน 90 ตัว โดยสํานักงานปศุสัตว์จังหวัดเพชรบุรี จะนําไปให้เกษตรกรยืมเพื่อการผลิตภายใต้ระเบียบและหลักเกณฑ์ของโครงการธนาคารโค-กระบือ เพื่อเกษตรกร ตามพระราชดําริ และเมื่อครบสัญญาแล้ว เกษตรกรจะได้รับกรรมสิทธิ์โคเป็นของตนเองต่อไป
สําหรับโคเพศเมีย จํานวน 90 ตัว ที่ได้รับการไถ่ชีวิตในวันนี้ สํานักงานปศุสัตว์จังหวัดเพชรบุรีจะนําไปให้ความช่วยเหลือเกษตรกรตามระเบียบและหลักเกณฑ์ของโครงการธนาคารโค-กระบือเพื่อเกษตรกรตามพระราชดําริในพื้นที่ต่าง ๆ ได้แก่ อําเภอบ้านลาด จํานวน 31 ตัว อําเภอชะอํา จํานวน 28 ตัว อําเภอท่ายาง จํานวน 25 ตัว และอําเภอหนองหญ้าปล้อง จํานวน 6 ตัว
"การขับเคลื่อนโค-กระบือของจังหวัดเพชรบุรี ต้องดําเนินการทั้งในด้านการพัฒนาสายพันธุ์เพื่อให้เนื้อมีคุณภาพ ได้ผลตอบแทนที่สูง ถ้าเราสามารถพัฒนาสายพันธุ์ได้ ด้านการตลาดก็จะไม่มีปัญหา อีกทั้งยังต้องรักษาคุณภาพของสินค้าที่ส่งไปขาย ถ้าทําได้จะมีตลาดที่มั่นคง มีลูกค้าที่แน่นอน นอกจากนี้ ยังต้องมีการป้องกันโรค โดยต้องทําความเข้าใจและให้ความรู้แก่ประชาชนว่าโรคต่าง ๆ ที่ระบาดติดต่อได้อย่างไร และมาตรการที่กรมปศุสัตว์ดําเนินการ เป็นมาตรการที่ช่วยเหลือเกษตรกร เพื่อไม่ให้การระบาดของโรคแพร่กระจายเป็นวงกว้าง สําหรับการลงพื้นที่ในวันนี้ จะเห็นว่าจังหวัดเพชรบุรีมีความพร้อมในการทําด้านเกษตรและปศุสัตว์ มีพื้นที่เกษตรที่พร้อมเป็นแหล่งอาหาร ที่สําคัญจังหวัดเพชรบุรียังมีโคมากเป็นอันดับ 2 ของภาคกลาง ถ้าเราสามารถพัฒนาคุณภาพและสายพันธุ์เนื้อให้ดียิ่งขึ้น จะสามารถสร้างมูลค่านับหมื่นล้านได้ อย่างไรก็ตาม นอกจากการดูแลพี่น้องเกษตรกรผู้เลี้ยงปศุสัตว์แล้ว กระทรวงเกษตรฯ พร้อมที่จะดูแลพี่น้องเกษตรกรทุกกลุ่ม ทั้งพี่น้องชาวประมง และพี่น้องชาวนา เป็นต้น โดยได้มอบหมายหน่วยงานในสังกัดร่วมบูรณาการการทํางาน อาทิ การบริหารจัดการน้ํา การดูแลพี่น้องชาวประมงพื้นบ้าน และการพัฒนาปรับพันธุ์ข้าว เป็นต้น เพื่อให้เกิดประโยชน์ต่อพี่น้องชาวจังหวัดเพชรบุรีอย่างยั่งยืน สามารถเพิ่มเงินในกระเป๋าและสร้างชีวิตความเป็นอยู่ที่ดีขึ้นของพี่น้องเกษตรกร" ดร.เฉลิมชัย กล่าว